ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml en en ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml en en en ml ml ml ml en en en ml ml ml ml ml ml ml en ml ml ml en en en en en ml ml ml en en ml ml en en ml ml ml en en en ml ml ml ml ml en en en en en en en en en ml ml ml ml ml ml ml da da en cs da en cs cs en ml en en
to publish my views and points....
Email ThisBlogThis!Share to TwitterShare to FacebookShare to Pinterest
വിഷാദം മാത്രമേ നീ എഴുതുന്നുള്ളു
കേട്ടു കേട്ടു മടുത്തു ഈ പരാതികൾ
പറഞ്ഞു ഒരിക്കൽ ഈ ലോകത്തു
എന്നിൽ വിഷാദം മാത്രമേ ഉള്ളൂ,
Posted by വിമതൻ!! at 3:23 AM No comments:
Email ThisBlogThis!Share to TwitterShare to FacebookShare to Pinterest
എങ്കിൽ ഞങ്ങൾ അങ്ങയെ മാറ്റട്ടെ
എന്തോ അങ്ങയുടെ ചിന്തകൾ അത്രയും
Posted by വിമതൻ!! at 3:23 AM No comments:
Email ThisBlogThis!Share to TwitterShare to FacebookShare to Pinterest
ലോകം എന്നേ തരം തിരിഞ്ഞുപോയി
തെറ്റുകൾ ആവർത്തിച്ച്‌ ഇന്നും ചിലർ'
Posted by വിമതൻ!! at 3:22 AM No comments:
Email ThisBlogThis!Share to TwitterShare to FacebookShare to Pinterest
'ഇന്നലെ അവൻ ആ മരം മുറിച്ചു
വീടു വച്ചു,ആ ഭൂമിയിൽ താമസാക്കി
ഇന്നലെ അവൻ അവന്റെ അമ്മയെ
ഇന്നലെ അവൻ അവന്റെ അച്ചനെ
ഇന്നലെ അവൻ സമ്മതമില്ലാതെ ഒരുത്തി
ഇന്നലെ അവൻ അവന്റെ മക്കൾ
ഇന്നലെ അവൻ അവന്റെ മക്കൾക്കു
അവന്റെ തന്നെ പാഠങ്ങൾ പകർന്നു നൽകി
മക്കൾ വഴിതെറ്റി പോയെന്നു പറഞ്ഞു
ഇന്നവന്റെ താമസം ഏതോ വൃദ്ധ-
(സമർപ്പണം-ഓരോ വ്യാജ ഭൂതകാല സ്നേഹികൾക്കും,പിന്നെ ഇന്നലകൾ മാത്രം ശരിയെന്നും,ഇന്നു മൊത്തം തെറ്റന്നും വിലപിക്കുന്ന പൊട്ടന്മാർക്കും,ഇംഗ്ലീഷ്‌ മീഡിയവുമായി എനിക്കൊരു പ്രശ്നവുമില്ലെന്നു കൂടെ പറഞ്ഞു കൊള്ളുന്നു.)
Posted by വിമതൻ!! at 3:22 AM No comments:
Email ThisBlogThis!Share to TwitterShare to FacebookShare to Pinterest
അവളുടെ കണ്ണുകൾ തുടിച്ചത്‌ സ്വാതന്ത്രത്തിനായിരുന്നു എന്നാൽ അതിനെ കാമമെന്നു പറഞ്ഞ്‌,അവളെ കല്ലെറിഞ്ഞ്‌ കൊന്നത്‌ ഈ സമൂഹമായിരുന്നു.
ക്ഷമ എന്ന പദത്തിനു ഇത്രയും ശക്തിയുണ്ടെന്നു ലോകത്തിനു കാണിച്ച്‌ കൊടുത്തത്‌ മണ്ടേല ആയിരുന്നു,അതിനാലാവണം മരണവും ഇത്ര ക്ഷമ കാണിച്ചത്‌. #RIP
ബാബരി,എനിക്ക്‌ കാണിക്കാൻ രാജ്യസ്നേഹമോ,സമുദായ സ്നേഹമോ ഇല്ലാത്തതിനാൽ പ്രതികരിക്കുന്നില്ല,ഒന്നറിയാം അതൊരു തെറ്റായിരുന്നു വലിയൊരു തെറ്റ്‌.
ഇന്ത്യക്കാർ എന്നോ ഉപേക്ഷിച്ച ഗാന്ധിയത അവസാനം വരെ മുറുകെ പിടിച്ച നേതാവായിരുന്നു മണ്ടേല ചിലപ്പോൾ അവസാനത്തെ ലോകനേതാവും,ഓർക്കുക ഗുജറാത്തിന്റെ പൈതൃകമെന്നും,ഇന്ത്യയുടെ അഭിമാനമെന്നും പറഞ്ഞു ഗുജറാത്തിയായ ഗാന്ധിയെ ഉയർത്തിക്കാട്ടാതെ പട്ടേലിനു പുറകെ സ്വാർത്ഥ താൽപര്യങ്ങൾക്കു വേണ്ടി ഉയർത്തി കാട്ടുന്ന മോഡിയുടെ കാലമാണിത്‌,ഗാന്ധിസം പരിഹസിക്കപ്പെടുന്ന ഒരു നാടുമാണിത്‌,ഗാന്ധിയെ വല്ലപ്പോയും ഓർക്കുന്ന ഒരു തലമുറ ഇവിടെ ഉണ്ടാവുമായിരിക്കും,അത്‌ തന്നെ ധാരാളം അല്ലേ?
വ്യവസ്ഥിതിയുടെ മാറ്റത്തിനായാണു നാം നിലകൊള്ളേണ്ടത്‌,നാം വിമർശ്ശിക്കുന്ന സർക്കാർ എന്ന വസ്തുത നാം കൂടി ഉൾപ്പെടുന്നതാണു,നാം അറിയാതെ നമ്മെ നിയന്ത്രിക്കുന്ന വസ്തുതയായി അവകൾ പ്രവർത്തിക്കുന്നു,പൊട്ടിച്ചെറിയേണ്ടത്‌ ആ നിയന്ത്രണത്തിന്റെ ചങ്ങലകളാണു.
ലഹരി നിശിദ്ധമെന്നു മതം,അപ്പോൾ മതമാണു ലഹരിയെങ്കിൽ,മതം നിശിദ്ധമാണോ?
Posted by വിമതൻ!! at 3:21 AM No comments:
Email ThisBlogThis!Share to TwitterShare to FacebookShare to Pinterest
Friday, November 22, 2013
ചോദ്യങ്ങൾ,ഉത്തരമല്ല ചോദ്യങ്ങൾ മാത്രം! ???
തെഹൽക്കയും,ആം ആദ്മി പാർട്ടിയും ഇന്ന് ഇന്ത്യൻ സമൂഹത്തിനു മുന്നിൽ ഉയർത്തുന്ന പ്രധാന ചോദ്യം എന്താണ്?വെറും കാട്ടിക്കൂട്ടലുകളിൽ നിന്നും ഇന്ത്യൻ മാധ്യമങ്ങളെ മുഖ്യമായും ദേശിയ ഇംഗ്ലീഷ് മാധ്യമങ്ങളെ വാർത്തകളിലേക്ക്,വസ്തുതകളിലേക്ക്,സത്യത്തിലേക്ക് നയിക്കുന്നതിൽ തെഹൽക്കയെന്ന മാധ്യമവും അതിന്റെ അമരക്കാരനായ ഇപ്പോൾ ലൈംഗീഗ ആരോപണം നേരിടുന്ന തരുണ്‍ തേജ്പാലും വഹിച്ച പങ്ക് നിസ്സാരമല്ല,ഒന്നിനു പുറകെ ഒന്നായി ഇന്ത്യൻ മുഖ്യദാരാ മാധ്യമങ്ങൾ തൊടാൻ മടിക്കുന്ന വിഷയങ്ങൾ തെഹൽക്ക പുറത്ത് വിട്ടതും,അത് ഇന്ത്യൻ സമൂഹത്തിൽ ഉണ്ടാക്കിയ കോളിളക്കങ്ങളും ഓർക്കുക.ഇന്നും നരേന്ത്ര മോഡിയെ വേട്ടയാടപ്പെടുന്ന ഗുജറാത്ത് കലാപത്തിലെ പങ്കു പുറത്ത് വിട്ടതും,അതിനെ വലിയ വിവാദമാക്കിയതിനും പിറകിലും തെഹൽക്ക ആയിരുന്നു,ഭരണകൂടങ്ങളെ ഭയന്ന് മറ്റു മാധ്യമങ്ങൾ ഭയന്ന് മാറി നിന്ന സമയത്ത് തെഹൽക്ക നടത്തിയ ഈ രീതിയിലുള്ള ഇടപടലുകൾ ഇന്ത്യൻ സമൂഹം അത്ഭുതത്തോടയാണ് നോക്കിയിരുന്നത്.തെഹൽക്കയുടെ പല സ്റ്റിങ്ങ് ഓപ്പറേഷനുകളും മൂടി വച്ച സത്യങ്ങൾ പുറത്ത് കൊണ്ട് വന്നു അന്നൊക്കയും ഈ സ്റ്റിങ്ങ് ഓപ്പറേഷനുകൾക്ക് പിന്നിൽ പ്രവർത്തിച്ച പലരും അന്നു തങ്ങൾക്കു തേജ്പാൽ നൽകിയ പിന്തുണയെ എടുത്തു പറഞ്ഞു,ബി.ജെ.പി വിരുദ്ധനെന്നും,കോണ്ഗ്രസ് ചാരനെന്നും പഴി കേൾക്കുന്ന സമയത്തും ഈ രീതിയിൽ അന്നു തേജ്പാലും തെഹൽക്കയും ചെയ്ത പ്രവർത്തനങ്ങൾക്ക് ഇന്ത്യയിൽ ഇന്നും ഉദാഹരങ്ങൾ ഇല്ലെന്നുള്ളതാണ് സത്യം.
അതേ പോലെ തന്നെ ഇന്ത്യയിൽ ഒരു വേറിട്ട രാഷ്ട്രീയ ശബ്ദമായാണ് അരവിന്ദ് കേജരിവാളും ആം ആദ്മി പാർട്ടിയും ഉയർന്നു വന്നത്,ഉത്തരങ്ങളെക്കാളും ചോദ്യങ്ങളാണ് ഇവർ ഉയർത്തിയതെങ്കിലും ചില ചോദ്യങ്ങൾക്കെങ്കിലും ഇവർ പരിഹാരമാകുമെന്ന് കരുതിയ ജനങ്ങൾ ഒരുപാടുണ്ട്.എന്നാൽ ഇന്ന് ആം ആദ്മി പാർട്ടി കുറെ ചോദ്യങ്ങൾ നേരിടുകയാണ്,അവരുടെ നിലപാടുകൾക്ക് നേരെയുള്ള വലിയ സംശയങ്ങൾ ഉയർത്തുന്ന ചോദ്യങ്ങൾ.അഴിമതിക്ക് നേരെ വാളോങ്ങിയ കേജരിവാളും ആളുകളും അഴിമതികൊപ്പമോ എന്ന് ആളുകൾ സംശയിച്ചു തുടങ്ങിയിരിക്കുന്നു,ആ രീതിയിലാണ് അവരിൽ ചിലരുടെ പ്രവർത്തികൾ,അല്ലെങ്കിൽ അങ്ങനെയാണ് ചിലർ വരുത്തി തീർക്കുന്നത്.
എന്നാൽ ഇവിടെ പ്രസക്തമായ ഒരു ചോദ്യം ഉയർത്തുന്നത് മാധ്യമങ്ങൾ ആണു,വിൽക്കാൻ പറ്റുന്ന വാർത്തകൾ കിട്ടിയാൽ എന്തു വില കൊടുത്തും പരമാവധി വിൽക്കാൻ ശ്രമിക്കുന്ന ഒരു മാധ്യമ സംസ്കാരമാണ് ഇന്നുള്ളത്.അതും ഇക്കിളി കൂട്ടാൻ പറ്റുന്ന വാർത്തകൾ മറ്റെന്തിനെക്കാളും വേഗത്തിൽ വിൽക്കാൻ സാധിക്കുമെന്നറിയുന്ന മാധ്യമ വർഗ്ഗം സ്വന്തം കൂട്ടത്തിലുള്ള ഒരുവനെ കിട്ടിയപ്പോയും പതിവ് ആവർത്തിച്ചു,എന്നാൽ ചില മാധ്യമങ്ങളുടെ അമിതാഹ്ലാദം കാണുന്ന സമയത്ത് അവർ പക പോക്കുകയാണോ എന്ന് പോലും സംശയിക്കേണ്ടി വരും.ചെന്നായയുടെ മുഖമാണ് ഇവിടത്തെ മാധ്യമങ്ങളിൽ പലതിനും.ഇതേപോലെ കോണ്ഗ്രസ്,ബി.ജെ.പി അഴിമതി കഥകളെക്കാൾ പ്രാധാന്യം ആം ആദ്മി പാർട്ടിയുടെ അഴിമതി കഥകൾക്ക് ലഭിക്കുന്നുവോ എന്നും സംശയിക്കേണ്ടിയിരിക്കുന്നു.ഇതൊക്കെയും ആം ആദ്മി പാർട്ടിയുടെയും,തെഹൽക്കയുടെയും വിശ്വാസം കളങ്കപ്പെടുത്തി എന്ന കാര്യത്തിലും സംശയം വേണ്ട,എന്നാൽ ഇതിനർത്ഥം ഞാൻ ഇവരുടെ തെറ്റുകൾ ന്യായീകരിക്കുന്നു എന്നല്ല,തെറ്റുകാർ ശിക്ഷിക്കപ്പെടുക തന്നെ വേണം.എന്നാൽ ഇവിടെ തകർന്നു  വീഴുന്നത് പല വിശ്വാസ ഗോപുരങ്ങളുമാണ്,ആരെ വിശ്വസിക്കണം ,ആരെ വിശ്വസിച്ചു കൂടാ എന്നുള്ള വലിയ സംശയങ്ങൾ ഉയർത്തുന്നു ഈ പ്രവർത്തികൾ.ആരേയും വിശ്വസിക്കാൻ പറ്റാത്ത വിധത്തിൽ വലിയ ഗർത്തത്തിലേക്ക് വീഴുകയാണ് നമ്മുടെ രാഷ്ട്രീയ,സാമൂഹിക,സാംസ്കാരിക മേഖലകൾ,ആരെയും വിശ്വസിക്കാൻ പറ്റാത്ത ഒരു സമൂഹത്തിലോ നമ്മുൾ ജീവിക്കുന്നത്?എന്നാ വലിയ ചോദ്യം ഉയർത്തുകയാണ് ഈ പ്രവർത്തികൾ.
Posted by വിമതൻ!! at 3:57 AM No comments:
Email ThisBlogThis!Share to TwitterShare to FacebookShare to Pinterest
Thursday, November 7, 2013
'നിൻ കവിതാശകലങ്ങൾ എന്നെ ഉണർത്താൻ പ്രാപ്തമായിരുന്നില്ല എന്തെന്നാൽ ഞാൻ എന്നും നിന്റെ ശരീരത്തിന്റെ ഉപാസകനായിരുന്നു.' #കാമം
'കോൺക്രീറ്റു കാടുകൾക്കുള്ളിലിരുന്നന്റെ സ്മാർട്ട്‌ ഫോണിൽ നിനെക്കായി ഞാൻ വിലപിച്ചായിരുന്നു,പ്രകൃതീ നീയത്‌ കേട്ടിരുന്നോ?' #പ്രകൃതിസ്സ്നേഹം
'വിപ്ലവം,അത്‌ കാണാനും,കേൾക്കാനും വായിക്കാനും,അറിയാനും,എഴുതാനും ഉള്ളതാണു അല്ലാതെ ഒരിക്കലും ചെയ്യാനുള്ളതല്ല.' #വിപ്ലവം
'ആദ്യം ഭൂമിയിലെത്തിയ മനുഷ്യനൊരു അങ്കലാപ്പുണ്ടായി,അവൻ പേടിച്ചു,വിലപിച്ചു,പൊരുതി ക്രീഡകളിലേർപ്പെട്ടു,എന്നിട്ടും അവനിൽ ജന്മസഹജമായ
മടുപ്പവനെ വിട്ടു പിരിഞ്ഞില്ലത്ര അപ്പോയാണത്ര അവൻ എഴുത്ത്‌ കണ്ടുപിടിച്ചത്‌.' #എഴുത്ത്
Posted by വിമതൻ!! at 3:00 AM No comments:
Email ThisBlogThis!Share to TwitterShare to FacebookShare to Pinterest
Monday, September 9, 2013
"നിങ്ങലുടെ രാഷ്ട്രീയമോ,നീതിയോ,ന്യായമോ അല്ല അതിനെക്കാൾ ഒക്കെ വലുതായ സമാധാനാമാണു ഈ ലോകത്തിനു വേണ്ടത്‌!" ഇത്‌ എന്നിലെ സമാധാനപ്രിയന്റെ വാക്കുകൾ
"എത്ര ജീവൻ കൊടുത്താലും സംരക്ഷിക്കപ്പെടേണ്ട നീതിക്കു വേണ്ടി ഏതറ്റം വരെയും പോവാനും തെയ്യാറായി നിൽക്കണം!" എന്നിലെ നീതിമാന്റെ വാക്കുകൾ.
"ചില ജീവൻ കൊടുത്ത്‌ നാം ഈ ലോകത്ത്‌ സമാധാനം ഉറപ്പിക്കണം,അല്ലെങ്കിലും ലോകത്തുള്ള എല്ലാവർക്കും നീതി പകരാൻ ആരെ കൊണ്ടാവും?ചില ബലികളിലൂടെ നമുക്ക്‌ ഭൂരിപക്ഷത്തിന്റെ നീതി സംരക്ഷിക്കാം,നീതിയും ഉറപ്പിക്കാം!" എന്നിലെ രാഷ്ട്രീയക്കാരന്റെ വാക്കുകൾ.
Posted by വിമതൻ!! at 1:31 AM No comments:
Email ThisBlogThis!Share to TwitterShare to FacebookShare to Pinterest
സിറിയയിലെ അമേരിക്കൻ താൽപര്യത്തിനു പുറകിലെ മൗലിക വിഷയങ്ങൾ!
ന്യായവും,നീതിയും ഇവിടെ മുഖാമുഖം വരികയാണു,എന്താണു സിറിയയിലെ അമേരിക്കൻ താൽപ്പര്യത്തിനു പിറകിൽ,അല്ലെങ്കിൽ എന്താണു അമേരിക്ക പറയുന്ന കാരണം,സിറിയയിൽ സർക്കാർ തന്നെ കൊന്നെന്നു പറയുന്ന കുട്ടികളടക്കമുള്ള ആയിരങ്ങലുടെ ജീവനും,ജീവിതങ്ങൾക്കും നീതി പകരാൻ,ഇനിയും ഇത്‌ പോലുള്ള സംഭവങ്ങൾ ഉണ്ടാകാതിരിക്കാനാണു തങ്ങൾ സിറിയയ്ക്കെതിരെ യുദ്ധത്തിനൊരുങ്ങുന്നതെന്നാണു യു.എസ്‌ പറയുന്നത്‌,മറ്റ്‌ രാഷ്ട്രീയ,സാമ്പത്തിക ലക്ഷ്യങ്ങൾ കണ്ടില്ലെന്നു നടിച്ചാൽ അത്‌ നീതിക്കായുള്ള യുദ്ധമാണു.എന്നാൽ ഇവിടെ തന്നെയാണു അമേരിക്ക യുദ്ധം നടത്തിയാൽ ഉണ്ടാവുന്ന മനുഷ്യക്കുരുതിയിൽ മരിച്ച്‌ വീഴുന്ന നിരപരാധികളുടെ വിഷയം കടന്നു വരുന്നത്‌ അതൊരിക്കലും ന്യായമാവില്ല,നീതി നടപ്പാക്കാൻ ഏതറ്റം വരേയും പോകാം എന്ന ചിന്തയാണോ ഒബാമയെ നയിക്കുന്നത്‌ എന്നെനിക്ക്‌ തോന്നുന്നില്ല,നീതിക്കും,ന്യായത ്തിനുമപ്പുറം എന്തോ ആയിരിക്കാം ചിലപ്പോൾ യു.എസ്‌ താൽപര്യം,എന്നിരുന്നാലും നീതിയും,ന്യായവുമാണോ അല്ല സമാധാനമാണോ വലുതെന്ന എക്കാലെത്തേയും പ്രസക്തമായ ചോദ്യം സിറിയയും ഉയർത്തുന്നു.(സിറിയയിൽ ഷിയ ഭരണവും,വിമതർ സുന്നികളുമായതിനാലാവാം മുസ്ലിം ലോകത്ത്‌ നിന്നു വലിയ പ്രതിക്ഷേതങ്ങൽ ഉണ്ടാവാത്തതിനു കാരണം). #Syiriya #US #PeaceOrWar
Posted by വിമതൻ!! at 1:15 AM No comments:
Email ThisBlogThis!Share to TwitterShare to FacebookShare to Pinterest
കേരളത്തിലെ രണ്ട്‌ ന്യൂസ്‌ ചാനലുകൾ(Asianet,Manorama)ഈ അടുത്തു നടത്തിക്കൊണ്ടിരിക്കുന്ന ഒരു വാർത്താ പരിപാടികൾ ആണു എന്നെ കൊണ്ട്‌ ഇത്‌ എഴുതിക്കുന്നത്‌.മദ്യത്തിൽ മുങ്ങിയ കേരളത്തെ രക്ഷിക്കാനുള്ള പ്രയത്നമാണിതെന്നാണു രണ്ട്‌ ചാനലുകളും അവകാശപ്പെടുന്നത്‌,കേരളത്തിലെ അങ്ങോളമിങ്ങോളമുള്ള ഷാപ്പുകളിലെ ഗുണനിലവാരവും,മദ്യാസക്തി വിതക്കുന്ന ദുരിതങ്ങളും ഇവിടെ വിഷയമാവുന്നു,എന്നാൽ ഇവിടെ പ്രസക്തമായ ചില ചോദ്യങ്ങൽ ഉയരുന്നുണ്ട്‌.രഞ്ചിത്തിന്റെ സ്പിരിറ്റ്‌,മാത്തുകുട്ടി എന്നീ സിനിമകളിൽ കാണിച്ച ഒരു സാമൂഹിക വിവേചനം ഇവിടെ നിഴലിക്കുന്നു.ആരെയാണു മദ്യാസക്തി കൂടുതൽ ബാധിക്കുക ഇവിടെ ആർക്കും സംശയമുണ്ടെന്നു തോന്നുന്നില്ല,ഈ വിപത്തിനിരകൾ സാധാരണക്കാരും,പാവങ്ങളും തന്നെയാണു.അവരെ തന്നെയാണു ഇവിടെ ചാനലുകൾ ലക്ഷ്യം വക്കുന്നതും.എന്നാൽ ഒരു സോഷ്യൽ ടൂൾ എന്ന നിലയിൽ മദ്യം ഉപയോഗിക്കുന്ന പണക്കാരെ(ഇവരും പ്രശ്നങ്ങൾ ഉണ്ടാക്കുന്നില്ലേ?) ഇവർ വെറുതെ വിടുന്നു,രഞ്ചിത്ത്‌ ഒരു പടി കൂടി കടന്നു അവരെ ന്യായികരിക്കുന്നുമുണ്ട്‌.സത്യമ ാണു ഒരിക്കലും വിഷമമദ്യമോ,പൊറോട്ട അടക്കമുള്ള ഭക്ഷണങ്ങളുടെ ഗുണനിലവാരമോ ഒരു ഭീക്ഷണിയെ അല്ല.
സമ്പന്നർ ഉന്നതനിലവാർമ്മുള്ള മദ്യവും,ഭക്ഷണവും ആസ്വദിക്കുന്നത്‌ സ്വഭാവികം തന്നെ,ഇവിടെ ഇത്തരം ഭീക്ഷണികളിലൂടെ ദുരിതവും,ദുരന്തവും പാവപ്പെട്ടവർക്കു വിധിച്ചതാണു അതിനാൽ അവർ സൂക്ഷിക്കപ്പെടുക തന്നെ വേണം എന്ന സത്യം തന്നെയാണു സിനിമകളും,ഈ ചാനലുകളും പറഞ്ഞു വരുന്നത്‌,എന്നാൽ ഇവിടെ ഇവർ കാണാത്ത അല്ലെങ്കിൽ കണ്ടില്ലെന്നു വക്കുന്ന ഒരു വിഷയം ഒളിഞ്ഞ്‌ കിടക്കുന്നു സമ്പന്നവർഗ്ഗം അസൂയ എന്നു വിളിക്കുന്ന ഒരു ഒളിഞ്ഞ്‌ നോട്ടം ഇവിടെ പാവങ്ങളിൽ നിന്നുണ്ടാവുന്നു,സമ്പത്തിന്റെ പളുപളുത്ത ജീവിതം എന്തെന്നറിയാനുള്ള ഒരു തരം ആസക്തി,ഇത്രയും ഭീകരമായ ഒരു സാമൂഹിക അന്തരവും,കച്ചവട വത്കരണം സമൂഹത്തിൽ വളർത്തിയ മാറ്റമായിട്ടും ഈ മാറ്റത്തെ നാം കാണണം.സമ്പന്നർക്കു ലഭിക്കുന്നതിന്റെ ഒരംശമെങ്കിലും സ്വന്തമാക്കാനുള്ള ആ ത്വരയുടെ പ്രതിഫലനമാവാം ചിലപ്പോൾ ബിവറേജുകളും,ഷാപ്പുകളും നിറയുന്നതിന്റെ ഒരു കാരണം.ഇന്ത്യയെ ഈ അടുത്ത്‌ ലോകത്തിനു മുന്നിൽ നാറ്റിച്ച പല റേപ്പുകൾക്കും പിറകിൽ തുണിയുരിഞ്ഞാടുന്ന സിനിമാ,പരസ്യ വ്യവസ്ഥിതിയുടെ കച്ചവട മനോഭാവമാണെന്ന ചില പഠനങ്ങൾ നാം ഇവിടെ ഓർക്കുന്നത്‌ നന്നാവും.സമ്പന്നർക്കു പ്രാപിക്കാൻ സാധിക്കുന്നതിനെ ബലമായി പിടിച്ചെടുക്കാൻ നടത്തിയ ശ്രമമായും ഇതിനെ കാണാം.ഇത്തരം സാമൂഹിക യാഥാർത്ഥ്യങ്ങൾ മറന്നുകൊണ്ടുള്ള,കണ്ടില്ലെന്നു നടിച്ചു കൊണ്ടുള്ള ഉണ്ടയില്ലാ വെടികൾ കൊണ്ട്‌ ആർക്കെന്തു പ്രയോജനമെന്നു ചാനലുകൾ ഒന്നു പുനർച്ചിന്തനം നടത്തുന്നത്‌ നന്നായിരിക്കും.അധ്യാനിച്ചു തളർന്നു വരുന്ന സമയത്ത്‌ ഒരിത്തിരി അന്തികള്ളിലും,നാടൻ പാട്ടിലും അഭയം കണ്ടത്തിയ ജനത കേരളത്തിന്റെ ഗൃഹാതരത്ഥ്മാണു.ഞാൻ ഒരു കള്ളു കുടിയനോ,കേരളിയനോ പോലും അല്ല എങ്കിലും കണ്ടത്‌ പറഞ്ഞു എന്നെ ഉള്ളു.(വാൽക്കഷ്ണം-മെത്രാന്മാരു ം,മാധ്യമ പ്രവർത്തകരും കുടിനിർത്തിയാൽ തന്നെ കേരളത്തിൽ മദ്യം ഉയർത്തുന്ന പകുതി പ്രശ്നവും തീരും-അഡ്വ-ജയശങ്കർ)
Posted by വിമതൻ!! at 1:10 AM No comments:
Email ThisBlogThis!Share to TwitterShare to FacebookShare to Pinterest
Monday, January 14, 2013
ഒരിടത്ത് ഒരു ചെറിയ കുട്ടി ഉണ്ടായിരുന്നു,ആ കുട്ടി പാമ്പുകളെ പേടിച്ചിരുന്നില്ല,എല്ലാരും പാമ്പുകളെ പേടിച്ചപ്പോള്‍ അവന്‍ പാമ്പുകളെ കൂട്ടുകാരാക്കി,ആളുകള്‍ അവനെ സംശയത്തോടെ നോക്കി.അവന്‍ മനുഷ്യരില്‍ കാണാത്ത എന്തോ ഒന്ന് പാമ്പുകളില്‍ കണ്ടു,എന്തോന്നനിക്കുമാറിയില്ല,പക്ഷെ എനിക്ക് പാമ്പുകളെ പേടിയാണ്!അവനു കൂട്ടുകാര്‍ കൂടി,അതെ പാമ്പുകള്‍ തന്നെ,എല്ലാരും അവനെ അകറ്റി നിര്‍ത്താന്‍ ശ്രേമിച്ചു,അവനും അതായിരുന്നു ഇഷ്ടം.അവന്റെ അമ്മ അവനെ കുറിച്ച് ആലോചിച്ചു കണ്ണീരൊഴുക്കി,അച്ഛന്‍ ഇല്ലാത്ത കുട്ടിയെ വളര്‍ത്തിയ അമ്മയെയും,ചേച്ചിയെയും അവന്‍ ഉപേക്ഷിച്ചു പാമ്പുകള്‍ക്ക് വേണ്ടി!നഗരത്തിലേക്ക് അവന്‍ പലായനം നടത്തി, എന്തിനോ വേണ്ടി…
അവിടെത്തെ ഒരു ഒഴിയ്യ കെട്ടിടത്തില്‍ അവനും അവന്റെ പാമ്പുകളും കൂട് കൂട്ടി,അതെ,ഗ്രാമത്തിലെ ഒരു 377 പാമ്പുകള്‍ അവനോടൊപ്പം പോന്നു,ബാക്കിയുള്ളവ അവനെ കണ്ണീരോടെ യാത്രയാക്കി,എന്തിന്‍ ഭര്‍ത്താവിനെ ഉപേക്ഷിച് 5 പെണ്‍ വര്‍ഗ്ഗവും,ഭാര്യയെ ഉപേക്ഷിച് 15 ആണ്‍ വര്‍ഗ്ഗവും അവനോടൊപ്പം പോന്നു.എല്ലാ വിധ ഇനവും അവനോടപ്പം ഉണ്ടായിരുന്നു കേട്ടോ,അവന്‍ കൂടുകൂട്ടിയ കെട്ടിടത്തിലെ മുമ്പത്തെ താമസക്കാര്‍ അവനെയും അവന്റെ പാമ്പുകളെയും കണ്ടു പേടിച്ചോടി.കുട്ടി ഇപ്പോള്‍ യുവാവ് ആണ് കേട്ടോ 21 വയസ്സ്.
അവന്റെ ആകയുള്ള സമ്പാദ്യം ആ പാമ്പുകള്‍ തന്നെയാണ്,വേറെ ഒന്നും അവനില്ല എന്ന് പറയാന്‍ പറ്റില്ല,കുറെ വസ്ത്രവും,ആഹരിക്കാനുള്ള പാത്രവും അവന്റെ സമ്പാദ്യം തന്നെയാണ്… അവര്‍ അവിടെ താമസമാക്കി,എല്ലാവര്ക്കും സന്തോഷം.രാവിലെ എല്ലാരും ആഹാരം തേടി യാത്രയാവും,രാത്രിയില്‍ തിരിച്ചെത്തും.ചിലര്‍ കൂട്ടമായും മറ്റു ചിലര്‍ ഒറ്റക്കും,എന്നാല്‍ എപ്പയും അവന്റെ ആ ഇപ്പോള്‍ യുവാവ് ആയ ആ കുട്ടിയുടെ അതായത് നമ്മുടെ നായകന്‍റെ കൂടെ ഒരു 25 പാമ്പുകള്‍ എങ്കിലും കാനുംചിലത് അവന്റെ ദേഹത്തും,ചിലത് പുറകിലും,മറ്റു ചിലത് മുമ്പിലും.അവന്റെ ഈ യാത്ര കാണേണ്ട യാത്ര തന്നെയാട്ടോ,ഒരു സത്യം പറയ്യാല്‍ വിശ്വസിക്കുമോന്നറിയില്ല ഒരിക്കല്‍ പോലും,അവന്‍ ആ പാമ്പുകളെ കൂട്ടുകാരാക്കുന്ന സമയത്ത് പോലും അവനെ അവര്‍ കടിച്ചില്ല,അതെ സത്യമാണ്,പാമ്പുകള്‍ അവനെ കടിച്ചില്ല!!!പിന്നെയോ അവന്റെ കൂട്ടത്തില്‍ ചേരയും,ചേരയെ തിന്നുന്ന മൂര്‌ഖനും ഉണ്ടായിരുന്നിട്ടു കൂടി അവന്റെ കൂടെ കൂടിയതിനു ശേഷം അവര്‍ വിരോധം,ഇതേ വരെയുള്ള നിയമം മറന്നു കൂട്ടുകാരായി,കള്ളമല്ല കേട്ടോ സത്യം,നഗ്നസത്യം…
ഇവരുടെ ഈ അവാസത്തെ കുറിച്ച കേട്ട ചില നഗരവാസികളായ പാമ്പുകളും ഇവരോടപ്പം ചേര്‍ന്ന്,ചിലര്‍ തേടി വന്നു മറ്റു ചിലരെ ഗ്രാമവാസികളായ പാമ്പുകള്‍ വളച്ചെടുത്തു കേട്ടോ,ഗ്രാമവാസിയായ ഒരു സുന്ദരി പാമ്പിനു വേണ്ടി 5 നഗരവാസി പാമ്പുകള്‍ തമ്മിലടിച്ചു,നമ്മുടെ നായകന്‍ ഇടപ്പെട്ട് പ്രശ്നം പരിഹരിചില്ലായിരുന്നെങ്കില്‍ അവിടെ രക്തപുഴ ഒഴുകുമായിരുന്നു,നമ്മുടെ നായകന്‍ പ്രശ്നം പെട്ടന്ന് തന്നെ ഒതുക്കി തീര്‍ത്തു,അതെ ഇപ്പോള്‍ നമ്മുടെ ആ സുന്ദരി പാമ്പ് ആ 5 പാമ്പുകളുടെയും ഭാര്യയായി സുഖമായി ജീവിക്കുന്നു(പുരാനാവര്‍ത്തനം!).ഇപ്പോള്‍ നമ്മുടെ നായകന്‍ അടക്കം ആ കെട്ടിടത്തില്‍ 100903 അന്തേവാസികള്‍ ഉണ്ട്,എല്ലാര്‍ക്കും സുഖം സമാധാനം.ആദ്യം നഗര പാമ്പുകള്‍ നഗരത്തിന്റെ ചില കൊള്ളരുതായ്മകള്‍ക്കു ശ്രേമിചെങ്കിലും നമ്മുടെ നായകന്‍ തക്ക സമയത്ത് ഇടപെട്ടു,ഇപ്പ നഗരത്തിലെ വലിയ ഗുണ്ട പാമ്പ് ആയിരുന്നവര്‍ വരെ മര്യാദയുടെ പ്രതിരൂപം ആണ്,നമ്മുടെ നായകന്‍റെ ഒരു കഴിവ് തന്നെയാണ് ഇതിനു പുറകില്‍…………………..„,                                                                                              (തുടരും)
Posted by വിമതൻ!! at 4:09 AM No comments:
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
View my complete profile
Watermark theme. Powered by Blogger.